ඌව පළාත් සභාවට බදුල්ල හා මොනරාගල පරිපාලන දිස්ත්‍රික්කවලින් තෝරා පත් කැර ගත යුතු මන්ත්‍රීවරුන් සංඛ්‍යාව සම්බන්ධයෙන් මෙතෙක් මැතිවරණ කොමසාරිස් ලෙස තමන් නිල නිවේදනයක් නිකුත් කැර නැතැයි මහින්ද දේශප්‍රිය මහතා නිවේදනයක් නිකුත් කරමින් කියා සිටියි.ඒ අනුව ඌව පළාත් සභාවේ නිල කාලය අවසන් වීමෙන් පසුව හෝ නියමිත කාලය අවසන්වීමට පෙර පළාත් සභාව විසුරුවා හැරියහොත් අදාළ නාමයෝජනා කැඳවීමේ දැන්වීම නිකුත් කිරීමට පෙර බදුල්ල හා මොනරාගල දිස්ත්‍රික්කවලින් තෝරා පත් කැර ගත යුතු මන්ත්‍රීවරුන් සංඛ්‍යාව නිල වශයෙන් ප්‍රකාශයට පත් කරනු ලබන බව ඒ මහතා එම නිවේදනයෙන් වැඩිදුරටත් පෙන්වා දෙයි.